ΚΑΝΟΝΙΣΜΟΣ (ΕΟΚ) αριθ. 1726/79 ΤΗΣ ΕΠΙΤΡΟΠΗΣ της 26ης Ιουλίου 1979 περί τροποποιήσεως των κανονισμών (ΕΟΚ) αριθ. 1624/76, (ΕΟΚ) αριθ. 368/77, (ΕΟΚ) αριθ. 443/77 και (ΕΟΚ) αριθ. 1844/77 "περί των μέτρων ενισχύσεως και των ειδικών διαδικασιών πωλήσεως για το αποκορυφωμένο γάλα εις κόνιν που προορίζεται για τη διατροφή των ζώων"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως το άρθρο 7 παράγραφος 5 και το άρθρο 10 παράγραφος 3,

Εκτιμώντας:

ότι ελήφθησαν ειδικά μέτρα για να ευνοήσουν τη διάθεση του αποκορυφωμένου γάλακτος εις κόνιν με τη χρησιμοποίησή του στη διατροφή των ζώων, είτε δια πωλήσεων με μειωμένη τιμή, είτε δια της παροχής ενισχύσεων, ιδίως με τους ακόλουθους κανονισμούς:

- τον κανονισμό (ΕΟΚ) αριθ. 1624/76 της Επιτροπής της 2ας Ιουλίου 1976 περί ειδικών διατάξεων όσον αφορά την καταβολή της ενισχύσεως για το αποκορυφωμένο γάλα εις κόνιν, μετουσιωμένο ή μεταποιημένο σε σύνθετες ζωοτροφές στην επικράτεια άλλου Κράτους Μέλους(3), όπως τροποποιήθηκε τελευταία από τον κανονισμό (ΕΟΚ) αριθ. 1250/78(4),

- τον κανονισμό (ΕΟΚ) αριθ. 368/77 της Επιτροπής της 23ης Φεβρουαρίου 1977 περί της πωλήσεως, δια δημοπρασίας, αποκορυφωμένου γάλακτος εις κόνιν που προορίζεται για τη διατροφή χοίρων και πουλερικών(5), όπως τροποποιήθηκε τελευταία από τον κανονισμό (ΕΟΚ) αριθ. 419/79(6),

- τον κανονισμό (ΕΟΚ) αριθ. 443/77 της Επιτροπής της 2ας Μαρτίου 1977 περί πωλήσεως με καθορισμένη τιμή αποκορυφωμένου γάλακτος εις κόνιν, που προορίζεται για διατροφή χοίρων και πουλερικών και που τροποποιεί τους κανονισμούς (ΕΟΚ) αριθ. 1687/76 και (ΕΟΚ) αριθ. 368/77(7), όπως τροποποιήθηκε τελευταία από τον κανονισμό (ΕΟΚ) αριθ. 419/79,

- τον κανονισμό (ΕΟΚ) αριθ. 1844/77 της Επιτροπής της 10ης Αυγούστου 1977 περί παροχής ειδικής ενισχύσεως στο αποκορυφωμένο γάλα εις κόνιν,που προορίζεται για τη διατροφή ζώων, εκτός από τους νεαρούς μόσχους(8), όπως τροποποιήθηκε τελευταία από τον κανονισμό (ΕΟΚ) αριθ. 1055/78(9)-

ότι ο κανονισμός (ΕΟΚ) αριθ. 1725/79 της Επιτροπής της 26ης Ιουλίου 1979 περί των λεπτομερειών παροχής των ενισχύσεων στο αποκορυφωμένο γάλα που μεταποιήθηκε σε σύνθετες τροφές και στο αποκορυφωμένο γάλα εις κόνιν που προορίζεται για τη διατροφή μόσχων(10), περιέχει, με ισχύ από την 1η Ιανουαρίου 1980, νέες διατάξεις περί καταβολής ενισχύσεως στο αποκορυφωμένο γάλα εις κόνιν που προορίζεται για τη διατροφή μόσχων ότι συνεπώς πρέπει να προσαρμοσθούν οι διατάξεις των ανωτέρω κανονισμών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 του κανονισμού (ΕΟΚ) αριθ. 1624/76 τροποποιείται ως εξής:

1. Το κείμενο της παραγράφου 1 αντικαθίσταται από το ακόλουθο κείμενο:

"1. Η ενίσχυση δεν καταβάλλεται από το Κράτος Μέλος αποστολής παρά:

α) εάν το αποκορυφωμένο γάλα εις κόνιν, ως έχει ή ενσωματωμένο σε ένα μίγμα, ανταποκρίνεται στους όρους που περιέχονται στο άρθρο 1 παράγραφοι 2, 3 και 4 του κανονισμού (ΕΟΚ) αριθ. 1725/79 και υπήρξε το αντικείμενο, εντός του Κράτους Μέλους αποστολής, του αναλόγου ελέγχου που αναφέρεται στο άρθρο 10 του εν λόγω κανονισμού-

β) σύμφωνα με τις λεπτομέρειες που αφορούν την περιεκτικότητα σε νερό που αναφέρεται στο άρθρο 1 παράγραφος 4 και στο άρθρο 10 παράγραφος 1 του κανονισμού (ΕΟΚ) αριθ. 1725/79- και

γ) όταν έχει παρασχεθεί η απόδειξη ότι το αποκορυφωμένο γάλα εις κόνιν έχει υποστεί, από το Κράτος Μέλος αποδέκτη, τελωνειακό ή διοικητικό έλεγχο των ισοδυνάμων εγγυήσεων, ο έλεγχος αυτός συνδυάζεται με τη σύσταση ασφάλειας ενός ποσού ίσου με το ποσό της ενισχύσεως, αυξημένο κατά 10%, που ισχύει κατά την ημέρα που θα συμπληρωθούν οι τελωνειακές διατυπώσεις εξαγωγής του αποκορυφωμένου γάλακτος εις κόνιν, μεγίστης περιεκτικότητος σε νερό 5%.

Η ασφάλεια συνιστάται από τον εισαγωγέα που είναι εγκατεστημένος στο Κράτος Μέλος αποδέκτη προ της συμπληρώσεως τελωνειακών διατυπώσεων εν όψει της θέσεως στην κατανάλωση."

2. Το κείμενο των παραγράφων 4 και 5 αντικαθίσταται από το ακόλουθο κείμενο:

"4. Το αντίτυπο του ελέγχου δεν παραδίδεται παρά κατόπιν προσκομίσεως βεβαιώσεως που συντάσσει η αρμόδια αρχή, η οποία πιστοποιεί ότι εξασφαλίζεται η τήρηση των διατάξεων της παραγράφου 1 υπό α) και β).

Η βεβαίωση φέρει έναν αριθμό και εμφαίνει:

- την περιγραφή των προϊόντων, όπως πρέπει να υπάρχει στο αντίτυπο ελέγχου, καθώς και, κατά περίπτωση, όλες τις άλλες απαραίτητες ενδείξεις για την πραγματοποίηση του ελέγχου,

- τον αριθμό, τη φύση, τα σήματα και αριθμούς του κιβωτίου,

- το μικτό και το καθαρό βάρος των προϊόντων,

- την αναφορά στον παρόντα κανονισμό.

Η βεβαίωση αυτή φυλάσσεται από το γραφείο του τελωνείου αναχωρήσεως.

5. Η ασφάλεια που αναφέρεται στην παράγραφο 1 δεν αποδεσμεύεται παρά με την προσκόμιση της αποδείξεως, ότι οι ποσότητες του αποκορυφωμένου γάλακτος εις κόνιν που αναφέρονται, έχουν μετουσιωθεί ή μεταποιηθεί εντός προθεσμίας έξι μηνών από την ημέρα της συμπληρώσεως των τελωνειακών διατυπώσεων για τη διάθεση στην κατανάλωση σύμφωνα με τις διατάξεις των άρθρων 1 μέχρι 8 του κανονισμού (ΕΟΚ) αριθ. 1725/79 καθώς και του άρθρου 10 παράγραφοι 2 και 3 του εν λόγω κανονισμού, όσον αφορά τον έλεγχο της μετουσιώσεως και της μεταποιήσεως.

Σε περίπτωση όπου ο έλεγχος που αναφέρεται στο άρθρο 10 παράγραφος 2 υπό δ) του κανονισμού (ΕΟΚ) αριθ. 1725/79 αφήνει να φανεί ή μη συμμόρφωση με τις διατάξεις του εν λόγω κανονισμού, ένα ποσό ίσο με τη μη δεόντως αποδεσμευθείσα ασφάλεια λαμβάνεται από τον ενδιαφερόμενο.

Όσον αφορά την εφαρμογή του άρθρου 10 παράγραφος 3 δεύτερο εδάφιο πρώτη περίπτωση του κανονισμού (ΕΟΚ) αριθ. 1725/79, το αντίγραφο των εγγράφων ελέγχου που εμφαίνεται εκεί αποστέλλεται, από τον οργανισμό που έχει αναλάβει τον έλεγχο, στην αρμόδια αρχή η οποία συνέστησε την ασφάλεια.

Οι φάκελοι των ασφαλειών οι οποίες αποδεσμεύτηκαν και των ασφαλειών που εξοφλήθησαν διαβιβάζονται αμέσως σε μια από τις υπηρεσίες ή οργανισμούς, οι οποίοι υποδεικνύονται από το Κράτος Μέλος προορισμού, δυνάμει του άρθρου 4 του κανονισμού (ΕΟΚ) αριθ. 729/70 και το οποίο είναι επιφορτισμένο με την εφαρμογή της κατωτέρω παραγράφου 6."

Άρθρο 2

Ο κανονισμός (ΕΟΚ) αριθ. 368/77 τροποποιείται με τον ακόλουθο τρόπο:

1. Στο άρθρο 16, η παράγραφος 3 αντικαθίσταται με την ακόλουθη παράγραφο:

"3. Οι σάκκοι, συσκευασίες και δοχεία που χρησιμοποιούνται υπό οποιαδήποτε μορφή, για να περιέχουν το αποκορυφωμένο γάλα εις κόνιν, μετουσιωμένο ή ενσωματωμένο σύμφωνα με τον παρόντα κανονισμό, φέρουν τις ακόλουθες ευανάγνωστες επιγραφές:

- "κανονισμός (ΕΟΚ) αριθ. 368/77 και (ΕΟΚ) αριθ. 443/77",

- τον τύπο της μετουσιώσεως ή της ενσωματώσεως που χρησιμοποιήθηκε (τύπος I A μέχρι I G και II A μέχρι II K),

- τη μνεία "να μη χρησιμοποιείται μέσα σε τρόφιμα για τη γαλούχηση μόσχων",

- σε περιπτώσεις αμέσου ενσωματώσεως, το ποσοστό του αποκορυφωμένου γάλακτος εις κόνιν που περιέχεται στο τελικό προϊόν,

- όσον αφορά τα μετουσιωμένα προϊόντα σύμφωνα με τους τύπους που αναφέρονται στην παράγραφο 1 του παραρτήματος που προβλέπει την παρουσία χαλκού, είτε την πραγματική περιεκτικότητα σε χαλκό, είτε τη μεγίστη ποσότητα του εν λόγω προιόντος, η οποία δύναται να αναμιχθεί με άλλα συστατικά, για να επιτευχθούν προιόντα, προορισμένα αφ'ενός μεν για διατροφή χοίρων, αφ'ετέρου δε για διατροφή πουλερικών."

2. Στο κεφάλαιο I "Μετουσίωση" του παραρτήματος:

α) οι ορισμοί στους τύπους I A, I B, I D 1 και I D 2 συμπληρώνονται κάθε φορά από την ακόλουθη περίπτωση:

"- 1 000 γραμμάρια αμύλου",

β) οι λέξεις "60 γραμμάρια χαλκού" που υπάρχουν στον τύπο I G δεύτερη περίπτωση αντικαθίστανται από τις λέξεις "120 γραμμάρια χαλκού".

3. Στο μέρος Β του κεφαλαίου 3 "Προδιαγραφές γενικού χαρακτήρα που αφορούν τη μετουσίωση και ενσωμάτωση" του παραρτήματος:

α) το δεύτερο και το τρίτο εδάφιο αντικαθίστανται από το ακόλουθο εδάφιο:

"Ο "θειικός σίδηρος" που ορίζεται στις φόρμουλες I B, I C, I D 1 και I D 2, I E και I F πρέπει να είναι ψιλοαλεσμένος και να περιέχει τουλάχιστον 30% σωματίδια διαστάσεως μικρότερης των 250 χιλιοστών του χιλιοστομέτρου. Ο θειικός χαλκός που αναφέρεται στους τύπους I B, I C, I D 2, I E, I F και I G, πρέπει να είναι ψιλοαλεσμένος και να περιέχει τουλάχιστον 70% σωματίδια διαστάσεως μικρότερης των 200 χιλιοστών του χιλιοστομέτρου"-

β) το τελευταίο εδάφιο αντικαθίσταται από το ακόλουθο εδάφιο:

"Εν όψει της μετουσιώσεως του αποκορυφωμένου γάλακτος εις κόνιν σύμφωνα με τους τύπους που εμφαίνονται στο κεφάλαιο 1, η ενσωμάτωση του θειικού σιδήρου και του αμύλου πρέπει να προηγούνται εκείνης κάθε άλλου προϊόντος, που χρησιμοποιείται, εκτός από προϊόντα που χρησιμοποιούνται ως παράγοντες που έχουν ενέργεια αντισυσσωματική ή βοηθητική ροής που αναφέρονται στο δεύτερο εδάφιο του τμήματος A ή που πραγματοποιείται συγχρόνως."

Άρθρο 3

Ο κανονισμός (ΕΟΚ) αριθ. 443/77 τροποποιείται ως ακολούθως:

1. Στο άρθρο 8, το κείμενο της παραγράφου 2 αντικαθίσταται από το ακόλουθο κείμενο:

"2. Οι σάκκοι, οι συσκευασίες και τα δοχεία που χρησιμοποιούνται υπό οποιαδήποτε μορφή, για να περιέχουν το αποκορυφωμένο γάλα εις κόνιν, μετουσιωμένο ή ενσωματωμένο, σύμφωνα με τον παρόντα κανονισμό, φέρουν τις ακόλουθες επιγραφές, γραμμένες ευανάγνωστα:

- "κανονισμοί (ΕΟΚ) αριθ. 368/77 και (ΕΟΚ) αριθ. 443/77",

- τον τύπο της μετουσιώσεως ή της ενσωματώσεως που χρησιμοποιείται (τύπος I A μέχρι I G και II A μέχρι II K),

- την ένδειξη "να μη χρησιμοποιείται σε τρόφιμα γαλουχήσεως μόσχων",

- σε περιπτώσεις αμέσου ενσωματώσεως, το ποσοστό του αποκορυφωμένου γάλακτος εις κόνιν, που περιέχεται στο τελικό προϊόν,

- όσον αφορά τα μετουσιωμένα προϊόντα, σύμφωνα με τους τύπους που αναφέρονται στο κεφάλαιο I του παραρτήματος του κανονισμού (ΕΟΚ) αριθ. 368/77, την παρουσία του χαλκού, είτε την πραγματική περιεκτικότητα σε χαλκό, είτε την μεγίστη ποσότητα του εν λόγω προϊόντος, που δύναται να αναμιχθεί με άλλα συστατικά, για να παρασκευασθούν τρόφιμα, προοριζόμενα αφ'ενός μεν για τη διατροφή χοίρων, αφ'ετέρου δε πουλερικών."

2. Στο άρθρο 9, το κείμενο του πρώτου εδαφίου αντικαθίσταται από το ακόλουθο κείμενο:

"Εφαρμόζονται στο αποκορυφωμένο γάλα εις κόνιν που πωλείται δυνάμει του παρόντος κανονισμού οι διατάξεις του άρθρου 17 παράγραφος 2 και των άρθρων 18 και 19 του κανονισμού (ΕΟΚ) αριθ. 368/77, σχετικές ιδίως:".

Άρθρο 4

Ο κανονισμός (ΕΟΚ) αριθ. 1844/77 τροποποιείται ως ακολούθως:

1. Στο άρθρο 1 προστίθενται οι ακόλουθες παράγραφοι 4, 5 και 6:

"4. Καμιά ενίσχυση δεν παρέχεται για το αποκορυφωμένο γάλα εις κόνιν που κατά τη χρησιμοποίησή του σύμφωνα με το άρθρο 9 παράγραφος 2, δεν ανταποκρίνεται στον ορισμό που εμφαίνεται στο άρθρο 1 του κανονισμού (ΕΟΚ) αριθ. 986/68 και ιδίως εάν περιέχει ένα από τα ακόλουθα προϊόντα:

- άλευρο εκ τριφυλλίου ή άλευρο εκ χόρτου,

- δημητριακά τεθραυσμένα,

- άμυλο ή άμυλο διογκωμένο,

- πλακούντες τεθραυσμένους,

- άλευρο ιχθύων,

- έλαιο ιχθύων άνευ αφαιρέσεως της οσμής.

5. Το αποκορυφωμένο γάλα εις κόνιν δεν δύναται να ευεργετείται από το ολικό ποσό της ενισχύσεως, παρά εάν η περιεκτικότητα σε νερό είναι το ανώτερο ίση με 5% κατά τη μετουσίωση, σύμφωνα με έναν από τους τύπους που ορίζονται στο άρθρο 9 παράγραφος 2 του παρόντος κανονισμού.

Για την ποσότητα, για την οποία η περιεκτικότητα σε νερό υπερβαίνει το 5%, το ποσό της ενισχύσεως μειώνεται κατά 1% για κάθε κλάσμα επί πλέον του 0,2% της περιεκτικότητος σε νερό-

6. Εν τούτοις, όταν το προς χρήση αποκορυφωμένο γάλα εις κόνιν προέρχεται απ'ευθείας από την εγκατάσταση όπου παράγεται, ο έλεγχος της περιεκτικότητος σε νερό δύναται να πραγματοποιείται προ της εξόδου του αποκορυφωμένου γάλακτος εις κόνιν από την εν λόγω εγκατάσταση παραγωγής.

Στην περίπτωση αυτή:

α) ο ενδιαφερόμενος οργανισμός ελέγχου παίρνει τα αναγκαία μέτρα, ούτως ώστε η ολική ποσότητα του αποκορυφωμένου γάλακτος εις κόνιν που υπήρξε το αντικείμενο του ελέγχου, να έχει μετουσιωθεί ή χρησιμοποιηθεί σε σύνθετες τροφές, χωρίς να ληφθεί υπόψη για την πληρωμή της ενισχύσεως μια πιθανή μεταβολή του βάρους που οφείλεται στην αύξηση της περιεκτικότητος σε νερό

β) οι σάκκοι, οι συσκευασίες ή τα δοχεία, μέσα στα οποία έχει συσκευασθεί το αποκορυφωμένο γάλα εις κόνιν, φέρουν ενδείξεις που επιτρέπουν την αναγνώριση του αποκορυφωμένου γάλακτος εις κονιν καθώς και το κατάστημα παραγωγής και εμφαίνουν την ημερομηνία παρασκευής τους, καθώς και το καθαρό βάρος του αποκορυφωμένου γάλακτος εις κόνιν-

γ) τα έγγραφα αυτά ελέγχου που συνέταξε ο οργανισμός ελέγχου πρέπει:

- να δηλώνουν την ελαχίστη ποσότητα του αποκορυφωμένου γάλακτος εις κόνιν, την ταυτότητά του και την ημερομηνία παρασκευής του καθώς και την περιεκτικότητα σε νερό που διαπιστώθηκε,

- να συνοδεύουν το αποκορυφωμένο γάλα εις κόνιν μέχρι τη μετουσίωσή του ή την ενσωμάτωσή του μέσα σε σύνθετα τρόφιμα,

- να επισυνάπτονται στα λογιστικά στοιχεία που αναφέρονται στο άρθρο 12."

2. Στο άρθρο 13, η παράγραφος 5 αντικαθίσταται από την ακόλουθη παράγραφο:

"5. Οι σάκκοι, οι συσκευασίες και τα δοχεία που χρησιμοποιούνται, υπό οποιαδήποτε μορφή, για να περιλάβουν το αποκορυφωμένο γάλα εις κόνιν, μετουσιωμένο ή ενσωματωμένο, σύμφωνα με το άρθρο 9, φέρουν τις ακόλουθες ενδείξεις, ευανάγνωστα:

- τον αριθμό του παρόντος κανονισμού,

- τον τύπο της μετουσιώσεως και της ενσωματώσεως που χρησιμοποιήθηκε (τύπος I A μέχρι I G και II A μέχρι II K),

- την ένδειξη "να μη χρησιμοποιείται σε τρόφιμα για τη γαλούχηση μόσχων",

- σε περίπτωση ενσωματώσεως των μετουσιωμένων προϊόντων σύμφωνα με τους τύπους που αναφέρονται στο κεφάλαιο I του παραρτήματος του κανονισμού (ΕΟΚ) αριθ. 368/77 που προβλέπει την παρουσία χαλκού, είτε την πραγματική περιεκτικότητα σε χαλκό, είτε την μεγίστη ποσότητα του προϊόντος που δύναται να χρησιμοποιηθεί σε τροφές προορισμένες είτε για διατροφή χοίρων είτε πουλερικών."

Άρθρο 5

Ο παρών κανονισμός αρχίζει να ισχύει από 1η Ιανουαρίου 1980.

Έχει εφαρμογή όσον αφορά:

- τις τροποποιήσεις του κανονισμού (ΕΟΚ) αριθ. 1624/76 για τα προϊόντα για τα οποία οι τελωνειακές διατυπώσεις εξαγωγής έχουν συμπληρωθεί από την ημερομηνία αυτή,

- τις τροποποιήσεις του κανονισμού (ΕΟΚ) αριθ. 368/77 για τα προϊόντα που πωλούνται βάσει ειδικών δημοπρασιών των οποίων η ημερομηνία-όριο της προθεσμίας υποβολής των προσφορών είναι μεταγενέστερη της 1ης Ιανουαρίου 1980,

- τις τροποποιήσεις του κανονισμού (ΕΟΚ) αριθ. 443/77 για τα προϊόντα που αγοράζονται κατά τη διάρκεια μιας περιόδου πωλήσεως της οποίας η ημερομηνία-όριο είναι μεταγενέστερη της 1ης Ιανουαρίου 1980,

- τις τροποποιήσεις του κανονισμού (ΕΟΚ) αριθ. 1844/77 για το αποκορυφωμένο γάλα εις κόνιν από την 1η Ιανουαρίου 1980, σύμφωνα με το άρθρο 9 παράγραφος 2 του εν λόγω κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 26 Ιουλίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 148 της 28.6.1968, σ. 13.

(2) ΕΕ αριθ. N 204 της 28.7.1978, σ. 6.

(3) ΕΕ αριθ. N 180 της 6.7.1976, σ. 9.

(4) ΕΕ αριθ. N 155 της 13.6.1978, σ. 11.

(5) ΕΕ αριθ. N 52 της 24.2.1977, σ. 19.

(6) ΕΕ αριθ. N 50 της 1.3.1979, σ. 46.

(7) ΕΕ αριθ. N 58 της 3.3.1977, σ. 16.

(8) ΕΕ αριθ. N 205 της 11.8.1977, σ. 11.

(9) ΕΕ αριθ. N 134 της 22.5.1978, σ. 44.

(10) ΕΕ αριθ. N 199 της 7.8.1979, σ. 1.